Спас Антонов
Нощна спявка

chitanka.info

В късна вечер сред върбите

край притихналата бара,

драла гърло гласовито

някаква певица стара.

Окъснял бил

във Златуша

и оттам се връщал дядо.

Спрял се малко да послуша,

па решил да се обади:

— Кой среднощ е тук на спявка,

птица дяволска, човек ли?…

А пък ехото провлякло:

„Дядо, дядо… Тука мявка

само гладна…“

                (кукумявка)

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.